Der er affyret skud ved synagogen i Krystalgade i det centrale København.

Det bekræfter Københavns Politi over for DR Nyheder.

Nørreport Station er ved at blive evakueret, og stationen er spærret af. Derudover prøver politiet, at få folk til at forlade området.

Læs også : LIVE Gerningsmand flygter fra Nørreport til fods

DR's journalister i området fortæller desuden, at der er helikoptere i luften.

Ramt i hovedet af skud

En er ramt af skud i hovedet, og to politifolk er ramt af skud i henholdsvis arm og ben.

Gerningsmanden er flygtet til fods, oplyser politiet i en pressemeddelelse.

Der er et stort opbud af ambulancer og politi. Flere patruljer er taget fra Østerbro til området ved Nørreport og synagogen kort derfra.

Det er endnu uklart, om nattens skud har forbindelse til skudangrebet mod et debatmøde lørdag eftermiddag på Østerbro i København, hvor den svenske tegner Lars Vilks deltog.

Massivt politiopbud i København

Lørdag aften er politiet massivt til stede i hele København.

Politiet oplyser til DR Nyheder, at folk i området skal følge betjentenes anvisninger, når de færdes på gaden.

dr.dk følger situationen live her.